Z A P I S N I K
sa 33. sjednice Općinskog vijeća

Općine Podravske Sesvete, održane dana 
22. veljače 2021. godine
u prostorijama Općine, Ivana Mažuranića 1
        Sjednica je sazvana putem saziva KLASA: 021-05/21-01/01, URBROJ: 2137/24-01-21-2 od 16. veljače 2021. godine.
        Sjednica se održava uz poštivanje svih epidemioloških mjera i preporuka propisanih u svrhu sprječavanja prijenosa bolesti COVID -19.
        Sjednicu je otvorio predsjednik Općinskog vijeća Vlado Halusek u 19.35 sati, pozdravio nazočne i predložio prozivku nazočnih.
            Sjednici su nazočni:                                                    Sjednici nisu nazočni:                                         

a) članovi Općinskog vijeća:

1. Marko Derežić                                                                1. Dražen Nađ
2. Vlado Halusek  
3. Silvana Kolar    
4. Tomislav Kovačić                                                     
5. Zlatko Miloš od 19.45 sati
6. Branko Rođak
7. Renata Štefec 
8. Vladimir Tudić 

9. Ivan Šerbeđija
10. Darko Štefanić

b) ostali nazočni:

1. Krunoslav Bratanović, općinski načelnik 

2. Mladen Sitek, zamjenik općinskog načelnika
3. Boris Poljanac, pročelnik Jedinstvenog upravnog odjela

4. Jasminka Miloš, računovodstveni referent, zapisničar

            Nakon prozivke zamjenik predsjednika konstatira da je sjednici nazočno 10  članova Općinskog vijeća od ukupno 11 članova Općinskog vijeća, te sukladno tome ono može pravovaljano odlučivati. 

Prihvaćanje Zapisnika sa 32. sjednice Općinskog vijeća Općine Podravske Sesvete

             S obzirom da nije bilo rasprave predsjednik konstatira da je Zapisnik sa 32. sjednice Općinskog vijeća jednoglasno prihvaćen.
                                                  AKTUALNI SAT 
Branko Rođak: Bilo je postavljeno pitanje za financijska sredstva za sportske aktivnosti u školi, da li je problem dati 9.000,00 kuna. Nekad je pok. Branko Pecek vodio djecu i ženski rukometni klub i to se financiralo.

Na moje pitanje za sportske tribine dobio sam odgovor da ću dobiti odgovor, da li se pravno može dati takav odgovor?

Boris Poljanac: Nigdje nije propisano kako odgovor treba izgledati.

Vlado Halusek: Da li će onda biti isplaćena sredstva za školu?

Mladen Sitek: Sredstva su planirana u našem proračunu, a razmijenili smo dopise sa osnovnom školom kojima smo zatražili ravnatelja očitovanje koliko u sufinanciranju sudjeluje županija. Njegov odgovor je bio da se planira 5.000,00 kuna, a još čekamo odgovor koja se oprema tim novcem namjerava kupiti kako bismo znali koju će opremu iz pisanog zahtjeva škole sufinancirati općina.
Vlado Halusek: S obzirom da imamo najskuplju upravnu vlast do sada, koliki će ostati dug novoj vlasti?

Krunoslav Bratanović: Na znam na temelju čega si došao do tih podataka, te molim pisano obrazloženje, a na kraju mandata će se podvući crta i sve će se točno znati.

Vijećnik Zlatko Miloš dolazi na sjednicu u 19.45 sati.
S obzirom da nije bilo pitanja niti rasprave Aktualni sat je završen u 19.45 sati.
     Predsjednik Općinskog vijeća daje na glasovanje nadopunu Dnevnog reda s točkom „Odluka o dopuni Odluke o načinu utvrđivanja osnovne plaće radnika u Dječjem vrtiću „Leptirići“ Podravske Sesvete“, te nakon provedenog glasovanja konstatira da je jednoglasno s 10 glasova „ZA“  prihvaćena predložena točka koja postaje 14. točka Dnevnog reda. Dosadašnja točka 14. Razno postaje 15. točka Dnevnog reda.
      Nakon provedenog glasovanja za Dnevni red sa usvojenom nadopunom predsjednik konstatira da je jednoglasno s 10 glasova „ZA“ usvojen prijedlog Dnevnog reda, te on glasi:
                                                 D N E V N I   R E D:     

1. Statutarna Odluka o izmjenama i dopunama Statuta Općine Podravske Sesvete

2. Poslovnička odluka o izmjenama i dopunama Poslovnika Općinskog vijeća Općine Podravske Sesvete

3. Odluka o izmjeni Odluke o plaći i drugim materijalnim pravima općinskog načelnika i zamjenika općinskog načelnika Općine Podravske Sesvete

4. Odluka o izmjeni Odluke o naknadi za rad općinskog načelnika Općine Podravske Općine Podravske Sesvete koji dužnost obavljaju bez zasnivanja radnog odnosa

5. Odluka o izmjenama Odluke o naknadama za rad i naknadama troškova članovima Općinskog vijeća Općine Podravske Sesvete i članovima radnih tijela Općinskog vijeća Općine Podravske Sesvete

6. Odluka o davanju prethodne suglasnosti na Statutarnu odluku o izmjeni Statuta Dječjeg vrtića „Leptirići“ Podravske Sesvete

7. Odluka o dodjeli koncesije za obavljanje dimnjačarskih usluga na području Općine Podravske Sesvete

8. Odluka o produženju važenja Strategije razvoja Općine Podravske Sesvete

9. Odluka o povjeravanju poslova upravljanja i održavanja objekta dječjeg vrtića ustanovi Dječji vrtić „Leptirići“ Podravske Sesvete

10. Odluka o uvođenju Riznice Općine Podravske Sesvete

11. Odluka o raspoređivanju redovitih godišnjih sredstava za 2021. godinu za rad političkih stranaka zastupljenih u Općinskom vijeću Općine Podravske Sesvete i nezavisnih vijećnika Općinskog vijeća Općine Podravske Sesvete izabranih s liste grupe birača

12. Utvrđivanje prijedloga jednog kandidata sa područja Općine Podravske Sesvete za suca porotnika Županijskog suda u Varaždinu 

13. Izvješća PU Koprivničko-križevačke Postaje granične policije Koprivnica o stanju sigurnosti za studeni i prosinac 2020. godine i siječanj 2021. godine
14. Odluka o dopuni Odluke o načinu utvrđivanja osnovne plaće radnika u Dječjem vrtiću „Leptirići“ Podravske Sesvete
15. Razno
Točka 1.
Statutarna Odluka o izmjenama i dopunama Statuta Općine Podravske Sesvete ***************************************************************************
         Predsjednik vijeća otvara raspravu.
         Pročelnik JUO daje pojašnjenje da se dostavio i pročišćeni tekst kako bi promjene bile bolje razumljive.

         Predsjednik vijeća Vlado Halusek daje na glasovanje svoj usmeni amandman da se u članku 11. broj dana odsutnosti općinskog načelnika sa 30 dana smanji na 7 dana jer smatra da je 30 dana previše za odsutnost.

         Pročelnik pojašnjava da se tu radi o odsutnosti iz zdravstvenih ili sličnih razloga kad je načelnik nedostupan.
         Nakon provedenog glasovanja za predloženi amandman predsjednik vijeća konstatira da sa 4 glasa „ZA“ 4 glasa „PROTIV“ i 2 glasa „SUZDRŽANI“, amandman nije prihvaćen.

         Predsjednik vijeća provodi glasovanje za predloženu Statutarnu odluku, te nakon glasovanja konstatira da je sa 9 glasova „ZA“ i 1 glasom „SUZDRŽANI“ donijeta Statutarna Odluka o izmjenama i dopunama Statuta Općine Podravske Sesvete, koja je ujedno i sastavni dio izvornika ovog Zapisnika.
                                                                    Točka 2.

Poslovnička odluka o izmjenama i dopunama Poslovnika Općinskog vijeća Općine Podravske Sesvete
*******************************************************************

       Predsjednik vijeća otvara raspravu.

         S obzirom da nije bilo rasprave predsjednik vijeća provodi glasovanje, te nakon glasovanja konstatira da je jednoglasno sa 10 glasova „ZA“  donijeta Poslovnička odluka o izmjenama i dopunama Poslovnika Općinskog vijeća Općine Podravske Sesvete, koja je ujedno i sastavni dio izvornika ovog Zapisnika.           

                                                                     Točka 3.
Odluka o izmjeni Odluke o plaći i drugim materijalnim pravima općinskog načelnika i
                     zamjenika općinskog načelnika Općine Podravske Sesvete
**************************************************************************
         Predsjednik vijeća otvara raspravu.
       S obzirom da nije bilo rasprave predsjednik vijeća provodi glasovanje, te nakon glasovanja konstatira da je sa 8 glasova „ZA“, 1 glasom „PROTIV“ i 1 glasom „SUZDRŽANI“ donijeta Odluka o izmjeni Odluke o plaći i drugim materijalnim pravima općinskog načelnika i zamjenika općinskog načelnika Općine Podravske Sesvete , koja je ujedno i sastavni dio izvornika ovog Zapisnika.

                                                                   Točka 4.
    Odluka o izmjeni Odluke o naknadi za rad općinskog načelnika Općine Podravske
     Općine Podravske Sesvete koji dužnost obavljaju bez zasnivanja radnog odnosa
**************************************************************************
         Predsjednik vijeća otvara raspravu.
         S obzirom da nije bilo rasprave predsjednik vijeća provodi glasovanje, te nakon glasovanja konstatira da je sa 9 glasova „ZA“ i 1 glasom „PROTIV“ donijeta Odluka o izmjeni Odluke o naknadi za rad općinskog načelnika Općine Podravske Općine Podravske Sesvete koji dužnost obavljaju bez zasnivanja radnog odnosa, koja je ujedno i sastavni dio izvornika ovog Zapisnika.

                                                                   Točka 5.

Odluka o izmjenama Odluke o naknadama za rad i naknadama troškova članovima Općinskog vijeća Općine Podravske Sesvete i članovima radnih tijela Općinskog vijeća Općine Podravske Sesvete
**************************************************************************
         Predsjednik vijeća otvara raspravu.

         S obzirom da nije bilo rasprave predsjednik vijeća provodi glasovanje, te nakon glasovanja konstatira da je sa 8 glasova „ZA“ i 2 glasa „PROTIV“  donijeta Odluka o izmjenama Odluke o naknadama za rad i naknadama troškova članovima Općinskog vijeća Općine Podravske Sesvete i članovima radnih tijela Općinskog vijeća Općine Podravske Sesvete, koja je ujedno i sastavni dio izvornika ovog Zapisnika.

                                                                 Točka 6.

Odluka o davanju prethodne suglasnosti na Statutarnu odluku o izmjeni Statuta Dječjeg vrtića „Leptirići“ Podravske Sesvete
**************************************************************************
         Predsjednik vijeća otvara raspravu.

           Pročelnik daje pojašnjenje da se radi o izmjeni izgleda grba.

         S obzirom da nije bilo rasprave predsjednik vijeća provodi glasovanje, te nakon glasovanja konstatira da je jednoglasno sa 10 glasa „ZA“ donijeta  Odluka o davanju prethodne suglasnosti na Statutarnu odluku o izmjeni Statuta Dječjeg vrtića „Leptirići“ Podravske Sesvete,  koja je ujedno i sastavni dio izvornika ovog Zapisnika.
                                                                   Točka 7.

Odluka o dodjeli koncesije za obavljanje dimnjačarskih usluga na području Općine Podravske Sesvete
**************************************************************************
     Predsjednik vijeća otvara raspravu.

     S obzirom da nije bilo rasprave predsjednik vijeća provodi glasovanje, te nakon glasovanja
konstatira da je jednoglasno sa 10 glasova „ZA“  donijeta Odluka o dodjeli koncesije za obavljanje dimnjačarskih usluga na području Općine Podravske Sesvete, koja je ujedno i sastavni dio izvornika ovog Zapisnika.
                                                                   Točka 8.

          Odluka o produženju važenja Strategije razvoja Općine Podravske Sesvete
          *****************************************************************
     Predsjednik vijeća otvara raspravu.
     Zamjenik općinskog načelnika pojašnjava da postojeća Razvoja strategija važi do kraja 2020. godine, a produžuje se do donošenja novog Programa razvoja općine zbog apliciranja projekata na natječaje.

      Pročelnik napominje da Strategija mora biti usklađena sa Strategijama višeg reda, državnom i županijskom.
     S obzirom da nije bilo rasprave predsjednik vijeća provodi glasovanje, te nakon glasovanja
konstatira da je sa 9 glasova „ZA“  i 1 glasom „SUZDRŽANI“ donijeta Odluka o produženju važenja Strategije razvoja Općine Podravske Sesvete, koja je ujedno i sastavni dio izvornika ovog Zapisnika.

                                                                   Točka 9.

Odluka o povjeravanju poslova upravljanja i održavanja objekta dječjeg vrtića ustanovi Dječji vrtić „Leptirići“ Podravske Sesvete
**********************************************************************

     Predsjednik vijeća otvara raspravu.
     S obzirom da nije bilo rasprave predsjednik vijeća provodi glasovanje, te nakon glasovanja
konstatira da je jednoglasno sa 10 glasova „ZA“ donijeta Odluka o povjeravanju poslova upravljanja i održavanja objekta dječjeg vrtića ustanovi Dječji vrtić „Leptirići“ Podravske Sesvete, koja je ujedno i sastavni dio izvornika ovog Zapisnika.

                                                                   Točka 10.

                    Odluka o uvođenju Riznice Općine Podravske Sesvete
*************************************************************************
     Predsjednik vijeća otvara raspravu.
     S obzirom da nije bilo rasprave predsjednik vijeća provodi glasovanje, te nakon glasovanja
konstatira da je jednoglasno sa 10 glasova „ZA“ donijeta Odluka o uvođenju Riznice Općine Podravske Sesvete, koja je ujedno i sastavni dio izvornika ovog Zapisnika.

                                                                   Točka 11.

Odluka o raspoređivanju redovitih godišnjih sredstava za 2021. godinu za rad političkih stranaka zastupljenih u Općinskom vijeću Općine Podravske Sesvete i nezavisnih vijećnika Općinskog vijeća Općine Podravske Sesvete izabranih s liste grupe birača
***************************************************************************
     Predsjednik vijeća otvara raspravu.
     Na pitanje vijećnice Silvane Kolar koja se odrekla sredstava, pročelnik odgovara da se odluka donosi na temelju izbornih rezultata, a ako se ona odrekla naknade za cijeli mandat onda ne treba više dostavljati izjavu o tome.

     S obzirom da više nije bilo rasprave predsjednik vijeća provodi glasovanje, te nakon glasovanja konstatira da je jednoglasno sa 10 glasova „ZA“ donijeta Odluka o raspoređivanju redovitih godišnjih sredstava za 2021. godinu za rad političkih stranaka zastupljenih u Općinskom vijeću Općine Podravske Sesvete i nezavisnih vijećnika Općinskog vijeća Općine Podravske Sesvete izabranih s liste grupe birača, koja je ujedno i sastavni dio izvornika ovog Zapisnika.
                                                                 Točka 12.

Utvrđivanje prijedloga jednog kandidata sa područja Općine Podravske Sesvete za suca porotnika Županijskog suda u Varaždinu
***************************************************************************

          Predsjednik vijeća otvara raspravu.

          Zamjenik općinskog načelnika predlaže Vladu Haluseka za kandidata.

          Vlado Halusek ne prihvaća prijedlog.

          S obzirom da više nije bilo prijedloga nije utvrđen niti jedan kandidat za suca porotnika Županijskog suda u Varaždinu.
                                                                   Točka 13.

Izvješća PU Koprivničko-križevačke Postaje granične policije Koprivnica o stanju
              sigurnosti za studeni i prosinac 2020. godine i siječanj 2021. godine
***************************************************************************

     Predsjednik vijeća otvara raspravu, te napominje da u predjelu Rusinovca ima stalno problema.
     S obzirom da nije bilo rasprave predsjednik vijeća provodi glasovanje, te nakon glasovanja
konstatira da su  sa 7 glasova „ZA“  i 3 glasa „SDUZDRŽANI“ prihvaćena Izvješća PU Koprivničko-križevačke Postaje granične policije Koprivnica o stanju  sigurnosti za studeni i prosinac 2020. godine i siječanj 2021. godine, koja su ujedno i sastavni dio izvornika ovog Zapisnika.
                                                                   Točka 14.

Odluka o dopuni Odluke o načinu utvrđivanja osnovne plaće radnika u Dječjem vrtiću
                                                   „Leptirići“ Podravske Sesvete
****************************************************************************

     Predsjednik vijeća otvara raspravu.
     S obzirom da nije bilo rasprave predsjednik vijeća provodi glasovanje, te nakon glasovanja
konstatira da je sa 9 glasova „ZA“  i 1 glasom „SDUZDRŽANI“ donesena Odluka o dopuni Odluke o načinu utvrđivanja osnovne plaće radnika u Dječjem vrtiću                                                   „Leptirići“ Podravske Sesvete, koja je ujedno i sastavni dio izvornika ovog Zapisnika.
                                                                   Točka 15.
                                                                      Razno

****************************************************************************

       Predsjednik vijeća otvara raspravu.

       Vijećnik Marko Derežić moli informacije oko provedenih natječaja za dječji vrtić.

       Zamjenik načelnika navodi da su natječaji za upis djece i natječaji za zaposlenike završeni, te da je vrtić popunjen sa djecom. Što se tiče zapošljavanja tri odogojiteljice su sa uvjetima, a tri će biti na određeno vrijeme do sljedećeg natječaja. Općina će pokriti računovodstveni i administrativo-pravni dio poslova vrtića. Za sad Upravno vijeće dječjeg vrtića ima tri člana dok se ne imenuju još članovi iz reda zaposlenika i roditelja. Zadovoljni smo što će djeca imati veliki standard što će se vjerojatno osjetiti kad te generacije krenu u osnovnu školu.
         S obzirom da više nije bilo pitanja niti rasprave predsjednik Općinskog vijeća završava sjednicu u 20.30 sati.
Zapisničar:                                                                                       Predsjednik:
Jasminka Miloš                                                                        dr.sc.Vlado Halusek, prof.

